A csereintervallum hosszát mindig az adott jármű gyártója határozza meg. Az olajcsere általában 1-2 éves időközönként vagy 15 000–30 000 km megtétele után időszerű. A csereintervallumot a belső vizsgálatok és a járműgyártó tesztjei alapján határozzák meg. Ha úgy dönt, hogy a gyártó által javasoltnál korábban cseréli ki a motorolajat, biztosan nem károsítja a motort, ha pedig megerőltető körülmények között üzemelteti a járművet, akkor a legtöbb szakértő a csereintervallum 30-50%-os csökkentését javasolja. Ha nem biztos abban, hogy melyik motorolajat használja, vagy hány kilométer után cserélje ki, javasoljuk, hogy keressen fel egy hivatalos márkaszervizt, ahol szakszerű tanácsot adnak.